তমলুকে শুভেন্দুর মিছিলে শর্তসাপেক্ষে অনুমোদন হাইকোর্টের

ওয়েব ডেস্ক: বিজেপির পক্ষ থেকে তমলুকে মিছিল করার আবেদনে অনুমতি কলকাতা হাইকোর্টের। কিন্তু কী কারণে এই পদযাত্রার ডাক দেওয়া হয়েছে? হিন্দুদের উপর যেই অত্যাচার চালানো হয়েছিল দোলযাত্রার দিন, সেই অত্যাচারের প্রতিবাদেই বৃহস্পতিবার বিকেলে এই পদযাত্রার আয়োজন করা হয়েছে বিজেপির পক্ষ থেকে। মিছিলে উপস্থিত থাকবেন বিরোধী দলনেতা শুভেন্দু অধিকারী।

বিজেপির পক্ষ থেকে আগামীকাল অর্থাৎ বৃহস্পতিবার দুপুর ৩টে থেকে রাত ৮টা পর্যন্ত তমলুকের রাজবাড়ি ময়দান থেকে হাসপাতাল মোড় পর্যন্ত মিছিলের অনুমতি চেয়ে পুলিশের কাছে প্রথমে দ্বারস্থ হয় বিজেপি। কিন্তু পুলিশ অনুমুতি না দেওয়ায় আদালতের স্মরণাপন্ন হয় বিজেপি। আর সেই মামলাতেই হাইকোর্টে ধাক্কা খেলো রাজ্য। রাজ্য মিছিলে অনুমতি না দিলেও, হাইকোর্ট সেই অনুমতি দিয়ে দিল। কলকাতা হাইকোর্টে বিচারপতি তীর্থঙ্কর ঘোষের এজলাসে এই মামলার শুনানি হয়, এবং আদালত বিজেপিকে মিছিলের অনুমতি দেয়।

আরও পড়ুন: ‘ভুতুড়ে ভোটার’ আবহে ‘এক ভোটার এক এপিক’ করার পদক্ষেপ নেবে কমিশন

তবে অনুমতি মিলেছে শর্তসাপেক্ষে। চলুন তাহলে দেখে নেওয়া যাক সেই শর্তাবলী।

আদালতের পক্ষ থেকে জানানও হয়েছে মিছিলে সর্বোচ্চ ২০০০ জন অংশ নিতে পারবে, তবে প্রয়োজনে সংখ্যাটা ১০০০-এ সীমাবদ্ধ রাখতে হবে। রুট পরিবর্তন করা যাবেনা, নির্ধারিত রুটেই মিছিল করতে হবে। মিছিলের সময়সীমা আদালতের পক্ষ থেকে দুপুর ১টা থেকে ২:৩০ পর্যন্ত নির্ধারণ করা হয়েছে। আয়োজকদের মধ্যে ১০ জনের নাম আদালতে জমা দিতে হবে। বিশৃঙ্খলা এড়াতে পুলিশের সঙ্গে সার্বক্ষণিক যোগাযোগ রাখতে হবে। এমনকি, কোন স্কুলের সামনে করা যাবেনা মাইকিং বা স্লোগান। পাশাপাশি মিছিলের জন্য ট্রাফিক ব্যবস্থার কোন সমস্যা না হয় সেদিকেও নজর রাখতে হবে।

দেখুন অন্য খবর